Oli vähemalt kaks korda abielus. Esimene teadaolev naine oli Ann. Anni sünni- ega surmaaeg ei ole teada, kuid Mihkli järgmise abielu järgi pidi Ann surema 1732. a. alguses. Päärna Mihkli Ann oli veel sama aasta jaanuari lõpus ühe lapse ristiemaks. Samuti ei ole teada, kas Ann oli kõigi enne 1727. a. sündinud laste ema. Mihkel  laulatati Väike-Maarjas 23.04.1732 Kingati Jüri tütre Ann-iga /Kingatte Jurry t. Ann/ Unikülast.